text: var book = {
  	"name": "Fyrsta Jóhannesarbréf",
  	"numChapters": 5,
  	"chapters": {
  		"1": {
  			"1": "<sup>1</sup> Efni vort er það sem var frá upphafi, það sem við höfum heyrt, það sem við höfum séð með augunum, það sem við horfðum á og hendurnar þreifuðu á, það er orð lífsins.",
  			"2": "<sup>2</sup> Og lífið var opinberað og við höfum séð það og vottum um það og boðum ykkur lífið eilífa sem var hjá föðurnum og var opinberað okkur.",
  			"3": "<sup>3</sup> Já, það sem við höfum séð og heyrt það boðum við ykkur einnig, til þess að þið getið líka haft samfélag við okkur. Og samfélag vort er við föðurinn og við son hans Jesú Krist.",
  			"4": "<sup>4</sup> Þetta skrifum við til þess að fögnuður vor verði fullkominn.",
  			"5": "<sup>5</sup> Og þetta er boðskapurinn sem við höfum heyrt af honum og boðum ykkur: „Guð er ljós og myrkur er alls ekki í honum.“",
  			"6": "<sup>6</sup> Ef við segjum: „Við höfum samfélag við hann,“ og göngum þó í myrkrinu, þá ljúgum við og iðkum ekki sannleikann.",
  			"7": "<sup>7</sup> En ef við göngum í ljósinu, eins og hann sjálfur er í ljósinu, þá höfum við samfélag hvert við annað og blóð Jesú, sonar hans, hreinsar okkur af allri synd.",
  			"8": "<sup>8</sup> Ef við segjum: „Við höfum ekki synd,“ þá blekkjum við sjálf okkur og sannleikurinn er ekki í okkur.",
  			"9": "<sup>9</sup> Ef við játum syndir okkar, þá er hann trúr og réttlátur svo að hann fyrirgefur okkur syndirnar og hreinsar okkur af öllu ranglæti.",
  			"10": "<sup>10</sup> Ef við segjum: „Við höfum ekki syndgað,“ þá gerum við hann að lygara og orð hans er ekki í okkur."
  		},
  		"2": {
  			"1": "<sup>1</sup> Börnin mín! Þetta skrifa ég ykkur til þess að þið skulið ekki syndga. En ef einhver syndgar, þá höfum við málsvara hjá föðurnum, Jesú Krist, hinn réttláta.",
  			"2": "<sup>2</sup> Hann er friðþæging fyrir syndir okkar og ekki einungis fyrir syndir okkar heldur líka fyrir syndir alls heimsins.",
  			"3": "<sup>3</sup> Þá vitum við að við þekkjum hann ef við höldum boðorð Guðs.",
  			"4": "<sup>4</sup> Sá sem segir: „Ég þekki hann,“ og heldur ekki boðorð hans er lygari og sannleikurinn er ekki í honum.",
  			"5": "<sup>5</sup> En hver sem varðveitir orð Guðs, hann elskar sannarlega Guð á fullkominn hátt. Þannig þekkjum við að við erum í honum.",
  			"6": "<sup>6</sup> Þeim sem segist vera í honum ber sjálfum að breyta eins og Jesús Kristur breytti.",
  			"7": "<sup>7</sup> Þið elskuðu, það er ekki nýtt boðorð sem ég rita ykkur, heldur gamalt boðorð sem þið hafið haft frá upphafi. Hið gamla boðorð er orðið sem þið heyrðuð.",
  			"8": "<sup>8</sup> Eigi að síður er það nýtt boðorð, er ég rita ykkur, og sannindi þess birtast í honum og í ykkur því að myrkrið er að hverfa og hið sanna ljós er þegar farið að skína.",
  			"9": "<sup>9</sup> Sá sem segist vera í ljósinu og hatar bróður sinn, hann er enn þá í myrkrinu.",
  			"10": "<sup>10</sup> Sá sem elskar bróður sinn býr í ljósinu og í honum er ekkert er leitt geti hann til falls.",
  			"11": "<sup>11</sup> En sá sem hatar bróður sinn er í myrkrinu og lifir í myrkrinu og veit ekki hvert hann fer því að myrkrið hefur blindað augu hans.",
  			"12": "<sup>12</sup> Ég rita ykkur, börnin mín, af því að Guð hefur fyrirgefið ykkur syndir ykkar vegna Jesú Krists.",
  			"13": "<sup>13</sup> Ég rita ykkur, foreldrar, af því að þið þekkið hann sem er frá upphafi. Ég rita ykkur, unglingar, af því að þið hafið sigrað hinn vonda.",
  			"14": "<sup>14</sup> Ég hef ritað ykkur, börn, af því að þið þekkið föðurinn. Ég hef ritað ykkur, foreldrar, af því að þið þekkið hann sem er frá upphafi. Ég hef ritað ykkur, unglingar, af því að þið eruð styrkir og orð Guðs býr í ykkur og þið hafið sigrað hinn vonda.",
  			"15": "<sup>15</sup> Elskið hvorki heiminn né það sem í heiminum er. Sá sem elskar heiminn elskar ekki föðurinn.",
  			"16": "<sup>16</sup> Því að allt sem maðurinn girnist, allt sem glepur augað, allt oflæti vegna eigna er ekki frá föðurnum heldur frá heiminum.",
  			"17": "<sup>17</sup> Og heimurinn fyrirferst og fýsn hans en sá sem gerir Guðs vilja varir að eilífu.",
  			"18": "<sup>18</sup> Börn mín, hin síðasta stund er runnin upp. Þið hafið heyrt að andkristur kemur og nú eru líka margir andkristar komnir fram. Af því vitum við að það er hin síðasta stund.",
  			"19": "<sup>19</sup> Þeir komu úr okkar hópi en heyrðu okkur ekki til. Ef þeir hefðu heyrt okkur til þá hefðu þeir áfram verið með okkur. En þetta varð til þess að augljóst yrði að enginn þeirra heyrði okkur til.",
  			"20": "<sup>20</sup> Þið þekkið öll sannleikann því að Hinn heilagi hefur smurt ykkur anda sínum.",
  			"21": "<sup>21</sup> Ég hef ekki skrifað ykkur vegna þess að þið þekkið ekki sannleikann heldur af því að þið þekkið hann og af því að engin lygi getur komið frá sannleikanum.",
  			"22": "<sup>22</sup> Hver er lygari ef ekki sá sem neitar að Jesús sé Kristur? Sá er andkristurinn sem afneitar föðurnum og syninum.",
  			"23": "<sup>23</sup> Hver sem afneitar syninum hefur ekki heldur fundið föðurinn. Sá sem játar soninn hefur og fundið föðurinn.",
  			"24": "<sup>24</sup> En haldið áfram að ígrunda boðskapinn sem þið heyrðuð í upphafi. Ef þið haldið stöðuglega við það sem þið heyrðuð í upphafi, þá munuð þið einnig vera stöðug í samfélagi við soninn og föðurinn.",
  			"25": "<sup>25</sup> Og þetta er fyrirheitið sem hann gaf okkur: Hið eilífa líf.",
  			"26": "<sup>26</sup> Þetta hef ég skrifað ykkur um þá sem eru að leiða ykkur afvega.",
  			"27": "<sup>27</sup> Andinn, sem Kristur smurði ykkur með, býr í ykkur og þið þurfið þess ekki að neinn kenni ykkur því andi hans fræðir ykkur um allt, hann er sannleiki en engin lygi. Verið stöðug í honum eins og hann kenndi ykkur.",
  			"28": "<sup>28</sup> Og nú, börnin mín, lifið í samfélagi við hann til þess að við getum, þegar hann birtist, átt djörfung og blygðumst okkar ekki fyrir honum þegar hann kemur.",
  			"29": "<sup>29</sup> Þið vitið að hann er réttlátur. Þá skiljið þið einnig að hver sem iðkar réttlætið er barn Guðs."
  		},
  		"3": {
  			"1": "<sup>1</sup> Sjáið hvílíkan kærleika faðirinn hefur auðsýnt okkur, að við skulum kallast Guðs börn. Og það erum við. Heimurinn þekkir okkur ekki vegna þess að hann þekkti hann ekki.",
  			"2": "<sup>2</sup> Þið elskuðu, nú þegar erum við Guðs börn og það er enn þá ekki orðið bert hvað við munum verða. Við vitum að þegar hann birtist, þá verðum við honum lík því að við munum sjá hann eins og hann er.",
  			"3": "<sup>3</sup> Hver sem hefur þessa von til hans hreinsar sjálfan sig eins og Kristur er hreinn.",
  			"4": "<sup>4</sup> Hver sem drýgir synd fremur lögmálsbrot. Syndin er lögmálsbrot.",
  			"5": "<sup>5</sup> Þið vitið að Kristur birtist til þess að taka burt syndir. Í honum er engin synd.",
  			"6": "<sup>6</sup> Hver sem er stöðugur í honum syndgar ekki, hver sem heldur áfram að syndga hefur ekki séð hann og þekkir hann ekki heldur.",
  			"7": "<sup>7</sup> Börnin mín, látið engan villa ykkur. Sá sem iðkar réttlætið er réttlátur eins og Kristur er réttlátur.",
  			"8": "<sup>8</sup> Hver sem syndgar heyrir djöflinum til því að djöfullinn hefur syndgað frá upphafi. Til þess birtist Guðs sonur að hann skyldi brjóta niður verk djöfulsins.",
  			"9": "<sup>9</sup> Hver sem af Guði er fæddur syndgar ekki því að það sem Guð hefur í hann sáð varir í honum. Hann getur ekki syndgað af því að hann er fæddur af Guði.",
  			"10": "<sup>10</sup> Af þessu má greina að börn Guðs og börn djöfulsins. Sá sem iðkar ekki réttlæti og elskar ekki bróður sinn heyrir ekki Guði til.",
  			"11": "<sup>11</sup> Því að þetta er sá boðskapur sem þið hafið heyrt frá upphafi: Við eigum að elska hvert annað.",
  			"12": "<sup>12</sup> Ekki vera eins og Kain sem var af hinum vonda og myrti bróður sinn. Og af hverju myrti hann hann? Af því að verk hans voru vond en verk bróður hans góð.",
  			"13": "<sup>13</sup> Undrist ekki, systkin, þótt heimurinn hati ykkur.",
  			"14": "<sup>14</sup> Við vitum að við erum komin yfir frá dauðanum til lífsins af því að við elskum bræður okkar og systur. Sá sem ekki elskar er áfram í dauðanum.",
  			"15": "<sup>15</sup> Hver sem hatar bróður sinn eða systur er manndrápari og þið vitið að enginn manndrápari hefur eilíft líf í sér.",
  			"16": "<sup>16</sup> Af því þekkjum við kærleikann að Jesús lét lífið fyrir okkur. Svo eigum við og að láta lífið hvert fyrir annað.",
  			"17": "<sup>17</sup> Ef sá sem hefur heimsins gæði horfir á bróður sinn eða systur vera þurfandi og lýkur aftur hjarta sínu fyrir þeim, hvernig getur kærleikur til Guðs verið stöðugur í honum?",
  			"18": "<sup>18</sup> Börnin mín, elskum ekki með tómum orðum heldur í verki og sannleika.",
  			"19": "<sup>19</sup> Af þessu munum við þekkja að við erum sannleikans megin og munum geta friðað hjörtu okkar frammi fyrir honum,",
  			"20": "<sup>20</sup> hvað sem hjarta okkar kann að dæma okkur fyrir. Því að Guð er meiri en hjarta okkar og þekkir allt.",
  			"21": "<sup>21</sup> Þið elskuðu, ef hjartað dæmir okkur ekki, þá höfum við djörfung til Guðs.",
  			"22": "<sup>22</sup> Og hvað sem við biðjum um fáum við hjá honum af því að við höldum boðorð hans og gerum það sem honum er þóknanlegt.",
  			"23": "<sup>23</sup> Og þetta er hans boðorð, að við skulum trúa á nafn sonar hans Jesú Krists og elska hvert annað, samkvæmt því sem hann hefur gefið okkur boðorð um.",
  			"24": "<sup>24</sup> Sá sem heldur boðorð Guðs er stöðugur í Guði og Guð í honum. Að hann er stöðugur í okkur þekkjum við af andanum sem hann hefur gefið okkur."
  		},
  		"4": {
  			"1": "<sup>1</sup> Þið elskuðu, trúið ekki öllum sem segjast hafa andann, reynið þá heldur og komist að því hvort andinn sé frá Guði. Því margir falsspámenn eru farnir út í heiminn.",
  			"2": "<sup>2</sup> Af þessu getið þið þekkt anda Guðs: Sérhver andi, sem játar að Jesús sé Kristur kominn sem maður, er frá Guði.",
  			"3": "<sup>3</sup> En sérhver andi sem ekki játar Jesú er ekki frá Guði. Hann er andkristsins andi sem þið hafið heyrt um að komi og nú þegar er hann í heiminum.",
  			"4": "<sup>4</sup> Börnin mín, þið eruð af Guði og hafið sigrað falsspámennina því að andinn sem er í ykkur er öflugri en andinn sem er í heiminum.",
  			"5": "<sup>5</sup> Falsspámennirnir eru af heiminum. Þess vegna tala þeir eins og heimurinn talar og heimurinn hlýðir á þá.",
  			"6": "<sup>6</sup> Við erum af Guði. Hver sem þekkir Guð hlýðir á okkur. Sá sem ekki er af Guði hlýðir ekki á okkur. Af þessu þekkj um við andann sem flytur sannleikann og andann sem fer með lygar.",
  			"7": "<sup>7</sup> Þið elskuðu, elskum hvert annað því að kærleikurinn er frá Guði kominn og hver sem elskar er barn Guðs og þekkir Guð.",
  			"8": "<sup>8</sup> Sá sem ekki elskar þekkir ekki Guð því að Guð er kærleikur.",
  			"9": "<sup>9</sup> Í því birtist kærleikur Guðs til okkar að Guð hefur sent einkason sinn í heiminn til þess að hann skyldi veita okkur nýtt líf.",
  			"10": "<sup>10</sup> Þetta er kærleikurinn: Ekki að við elskuðum Guð heldur að hann elskaði okkur og sendi son sinn til að vera friðþæging fyrir syndir okkar.",
  			"11": "<sup>11</sup> Þið elskuðu, fyrst Guð hefur elskað okkur svo mikið þá ber okkur einnig að elska hvert annað.",
  			"12": "<sup>12</sup> Enginn hefur nokkurn tíma séð Guð. Ef við elskum hvert annað þá er Guð í okkur og kærleikur hans er fullkomnaður í okkur.",
  			"13": "<sup>13</sup> Guð hefur gefið okkur anda sinn og þannig vitum við að við erum í honum og hann í okkur.",
  			"14": "<sup>14</sup> Við höfum séð og vitnum að faðirinn hefur sent soninn til að vera frelsari heimsins.",
  			"15": "<sup>15</sup> Hver sem játar að Jesús sé sonur Guðs, í honum er Guð stöðugur og hann í Guði.",
  			"16": "<sup>16</sup> Við þekkjum kærleikann, sem Guð hefur á okkur, og trúum á hann. Guð er kærleikur og sá sem er stöðugur í kærleikanum er stöðugur í Guði og Guð er stöðugur í honum.",
  			"17": "<sup>17</sup> Fáum við elskað hvert annað og lifað eins og Kristur lifði hér á jörð, verðum við full djörfungar á degi dómsins.",
  			"18": "<sup>18</sup> Ótti er ekki í elskunni. Fullkomin elska rekur út óttann. Því að óttinn býst við hegningu en sá sem óttast er ekki fullkominn í elskunni.",
  			"19": "<sup>19</sup> Við elskum því að Guð elskaði okkur að fyrra bragði.",
  			"20": "<sup>20</sup> Ef einhver segir: „Ég elska Guð,“ en hatar trúsystkin sín er sá lygari. Því að sá sem elskar ekki bróður sinn eða systur, sem hann hefur séð, getur ekki elskað Guð sem hann hefur ekki séð.",
  			"21": "<sup>21</sup> Og þetta boðorð höfum við frá honum, að sá sem elskar Guð á einnig að elska bróður sinn og systur."
  		},
  		"5": {
  			"1": "<sup>1</sup> Hver sem trúir að Jesús sé Kristur er barn Guðs og hver sem elskar föðurinn elskar einnig barn hans.",
  			"2": "<sup>2</sup> Við vitum að við elskum börn Guðs af því að við elskum Guð og breytum eftir boðorðum hans.",
  			"3": "<sup>3</sup> Því að elskan til Guðs birtist í að við höldum boðorð hans. Og boðorð hans eru ekki þung",
  			"4": "<sup>4</sup> því að sérhvert barn Guðs sigrar heiminn og trú okkar er sigurinn, hún hefur sigrað heiminn.",
  			"5": "<sup>5</sup> Hver er sá sem sigrar heiminn nema sá sem trúir að Jesús sé sonur Guðs?",
  			"6": "<sup>6</sup> Hann er sá sem kom með vatni og blóði, Jesús Kristur. Ekki með vatninu eingöngu heldur með vatninu og með blóðinu. Og andinn er sá sem vitnar því að andinn er sannleikurinn.",
  			"7": "<sup>7</sup> Þrír eru þeir sem vitna [í himninum: Faðirinn, orðið og heilagur andi, og þessir þrír eru eitt. Og þeir eru þrír sem vitna á jörðunni:]",
  			"8": "<sup>8</sup> Andinn og vatnið og blóðið og þeim þremur ber saman.",
  			"9": "<sup>9</sup> Við tökum manna vitnisburð gildan en vitnisburður Guðs er meiri. Þetta er vitnisburður Guðs sem hann hefur vitnað um son sinn.",
  			"10": "<sup>10</sup> Sá sem trúir á son Guðs hefur vitnisburðinn innra með sér. Sá sem ekki trúir Guði hefur gert hann að lygara af því að hann hefur ekki trúað á þann vitnisburð sem Guð hefur vitnað um son sinn.",
  			"11": "<sup>11</sup> Og þetta er vitnisburðurinn: Guð hefur gefið okkur eilíft líf og þetta líf er í syni hans.",
  			"12": "<sup>12</sup> Sá sem hefur soninn á lífið, sá sem ekki á son Guðs á ekki lífið.",
  			"13": "<sup>13</sup> Þetta hef ég skrifað ykkur sem trúið á nafn Guðs sonar til þess að þið vitið að þið eigið eilíft líf.",
  			"14": "<sup>14</sup> Og þetta er traustið sem við berum til hans: Ef við biðjum um eitthvað eftir hans vilja, þá heyrir hann okkur.",
  			"15": "<sup>15</sup> Og ef við vitum að hann bænheyrir okkur um hvað sem við biðjum, þá vitum við að við höfum þegar öðlast það sem við báðum hann um.",
  			"16": "<sup>16</sup> Ef einhver sér bróður sinn eða systur drýgja synd, sem leiðir ekki til dauða, þá skal hann biðja Guð og hann mun gefa líf þeim sem syndgar ekki til dauða. Til er synd sem leiðir til dauða. Fyrir henni segi ég ekki að hann skuli biðja.",
  			"17": "<sup>17</sup> Allt ranglæti er synd en til er synd sem ekki leiðir til dauða.",
  			"18": "<sup>18</sup> Við vitum að börn Guðs syndga ekki, hann sem er sonur Guðs varðveitir þau og hinn vondi snertir þau ekki.",
  			"19": "<sup>19</sup> Við vitum að við erum Guðs eign og allur heimurinn er á valdi hins vonda.",
  			"20": "<sup>20</sup> Við vitum að sonur Guðs er kominn og hefur gefið okkur skilning til þess að við þekkjum sannan Guð. Við lifum í hinum sanna Guði, í syni hans Jesú Kristi. Hann er hinn sanni Guð og eilífa lífið.",
  			"21": "<sup>21</sup> Börnin mín, gætið ykkar á falsguðunum."
  		}
  	}
  };
  module.exports = book;